Document ID: 31996R0168

31996R0168
L 025/2
JURNALUL OFÍCIAL AL UNIUNII EUROPENE
REGULAMENTUL (CE) NR. 168/96 AL CONSILIULUI
din 29 ianuarie 1996
de modificare a Regulamentului (CE) nr. 519/94 privind regimul comun aplicabil importurilor din anumite țări terțe
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113,
având în vedere propunerea Comisiei,
întrucât Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (1) se aplică, printre altele, produselor care fac obiectul Tratatului CECO, fără a aduce atingere unor eventuale măsuri de aplicare a unui acord care se referă în mod specific la produsele CECO;
întrucât, cu toate acestea, produsele reglementate de Tratatul CECO nu intră în domeniul material de aplicare al Regulamentului (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a regulamentelor (CEE) nr. 1765/82, (CEE) nr. 1766/82 și (CEE) nr. 3420/83 (2);
întrucât, în vederea asigurării coerenței și pentru a elimina disfuncționalitățile administrative cauzate de absența unui tratament unitar acordat produselor CECO în raport cu produsele care fac obiectul Regulamentului (CE) nr. 519/94, se constată că este necesar să se extindă domeniul de aplicare al respectivului regulament pentru a include și produsele care fac obiectul Tratatului CECO, aducând modificările necesare regulamentului,
ADOPTĂ PREZENTUL REGULAMENT:
Articolul 1
După al patrulea motiv din Regulamentul (CE) nr. 519/94 se inserează următorul motiv:
„întrucât regimul comun aplicabil importurilor se aplică și produselor CECO, fără a aduce atingere eventualelor măsuri de punere în aplicare a unui acord care se referă în mod specific la aceste produse;”.
Articolul 2
La articolul 1 din Regulamentul (CE) nr. 519/94, alineatul (1) se înlocuiește cu următorul text:
„(1) Prezentul regulament se aplică importurilor de produse originare din țările terțe prevăzute în anexa I, cu excepția produselor textile care fac obiectul Regulamentului (CE) nr. 517/94.”
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 15 decembrie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 ianuarie 1996.

Labels: 1
3
15
5